|  |  |
| --- | --- |
| החברה הממשלתית להגנות מצוקי חוף הים התיכון בע"מ | The Mediterranean Coastal Cliffs Preservation Government Company Ltd |



**דרוש ראש תחום סטטוטורי והיתרים**

כל מקום בו נעשה שימוש בלשון זכר, הכוונה גם ללשון נקבה וכן להפך.

תיאור התפקיד:

* ניהול , ליווי, בקרה ועריכה של היתרי בנייה לפרויקטים לחברה.
* עריכת סקרים דוחות ונספחים סטטוטוריים.
* השתתפות בדיונים מקצועיים והתנהלות מול מוסדות התכנון.
* ניהול צוותי תכנון חיצוניים.
* מעקב פרויקטים.

תנאי סף להגשת מועמדות

1. בעל תואר ראשון באדריכלות ו/או הנדסה אזרחית או לחילופין בעל תעודת הנדסאי בניין ו/או אדריכלות ו/או בעל תואר בתכנון ערים ו/או גיאוגרפיה ממוסד המוכר ע"י המועצה להשכלה גבוהה ו/או משרד החינוך. **לצורך הוכחת עמידת המציע בתנאי סף זה, יש לצרף העתק תעודת השכלה רלוונטית.**
2. בעל ניסיון מקצועי בעריכה של לפחות תכנית אחת ברמה מקומית (תב"ע) ו/או גבוהה יותר, במהלך ה-7 שנים שקדמו למועד הגשת ההצעות.
3. בעל ניסיון מקצועי בעריכה וקידום של לפחות 2 היתרי בנייה בפרויקטי תשתית ברמה המקומית ומחוזית (לפחות היתר בנייה 1 ברמה המקומית ו-1 ברמה המחוזית) בהיקף כספי שלא יפחת מ-20 מיליון ₪ לכל פרויקט.
4. בעל ניסיון מקצועי של לפחות 3 שנים בניהול צוותי תכנון.

**לצורך הוכחת תנאי סף אלו, על המועמד לצרף קורות חיים הכוללים פירוט של ניסיונו המקצועי הנדרש, לרבות השנים וכן למלא את הטבלאות במודעה המפורטת שבאתר בדפוס ולא בכתב יד.**

יינתן יתרון למועמדים בעלי ניסיון מקצועי כמפורט:

1. בעל ניסיון עבודה עם תוכנות GIS/AutoCAD (יתרון להכשרה רלוונטית בתחום).
2. בעל ניסיון עם עבודות תכנון בסביבה הימית/חופית.
3. בעל ניסיון בעבודה עם צוותים ויועצים מחו"ל.
4. בעל ניסיון רב בקידום היתרי בנייה.

**יש לצרף** **מכתבי המלצה ופרטי התקשרות של הממליצים.**

**הגשת מועמדות:**

פונים העומדים בדרישות תנאי הסף ומעוניינים להגיש מועמדותם לתפקיד, מוזמנים

להגיש מועמדותם במעטפה סגורה הכוללת 3 עותקים (מקור+2 עותקים) עליה יירשם "מועמדות לתפקיד מנהל/ת תחום סטטוטורי והיתרים" (אין לציין על המעטפה את שם המועמד).

את המעטפה הסגורה יש להגיש **במסירה ידנית**, לתיבת מכרזים הממוקמת במשרדי החברה, ברחוב הצורן 4א' (כניסה 7, קומה 1) נתניה, בימים א'-ה' בין השעות 8:00-13:00 לידי הגב' שרית אושר, **לאחר תיאום טלפוני מראש** בטל 09-7794333, שלוחה 1.

**המועד האחרון להגשת מועמדות הוא ביום 21.11.18 עד השעה 12:00**

נוסח מודעה מפורט באתר האינטרנט של החברה, תחת הכותרת "דרושים" בכתובת [www.mccp.co.il](http://www.mccp.co.il)

\*הליך זה אינו מכרז ואינו כפוף לחוק חובת המכרזים והתקנות על פיו.

\*החברה תיבחן ביחס למועמד קיומו של חשש לניגוד עניינים והעדר רישום פלילי.